als_Latn dik_Latn sag_Latn
Në datën 16 shkurt 2017, Ambasadorja Anila Bitri Lani i dorëzoi Presidentes së Maltës Marie-Luise Coleiro Preca, Letrat Kredenciale të cilat e akreditojnë si Ambasadore të Jashtëzakonshme dhe Fuqiplotë, jo rezidente, të Republikës së Shqipërisë në Republikën e Maltës.
Ambasadorja Bitri falenderoi Presidenten malteze për mbështetjen që Malta i ka dhënë Shqipërisë në rrugën drej anëtarësimit në Bashkimin Europian. Ajo çmoi marrëdhëniet që lidhin dy vendet, nivelin e lartë të tyre dhe u angazhua për thellimin në nivelet ekonomike, sociale dhe kulturore.
Presidentja Marie-Louise Colerio Preca, ndërsa uroi mirëseardhjen dhe punë të mirë e të mbarë ambasadores Bitri, u shpreh se Shqipërinë dhe Maltën i lidh nje histori e ngjashme në të shkuarën e largët, kanë qënë të pushtuara dhe kanë ditur të ringrihen dhe të rindërtojnë vendin.
Në fjalën e saj përshëndetëse në prezantim të ambasadoreve të rinj të akredituar në të njëjtën ditë, Presidentja malteze bëri gjithashtu një pasqyrim të marrëdhënieve Shqipëri-Maltë duke i cilësuar ato të shkelqyera, si dhe rikonfirmoi mbështetjen e plotë të Maltës në rrugën e integrimit europian të Shqipërisë.
als_Latn als_Latn als_Latn als_Latn